**ОБЛАСТНА ДИРЕКЦИЯ „ЗЕМЕДЕЛИЕ” ТЪРГОВИЩЕ**

На основание чл. 10а, ал. 1 и 2 от Закона за държавния служител и чл. 13, ал. 1 и чл. 14 от Наредбата за провеждане на конкурсите и подбора при мобилност на държавни служители и Заповед № РД-04-28/28.02.2025 г.

**О Б Я В Я В А**

**КОНКУРС** **за длъжността:**

**„Младши експерт”**

**1 (една) щатна бройка - служебно правоотношение**

**в Главна дирекция „Аграрно развитие“, при ОД „Земеделие“ Търговище**

**I. Изисквания за заемане на длъжността:**

**1. Минимални изисквания за заемане на длъжността:**

* степен на завършено образование – **висше**;
* минимална образователна степен – **професионален бакалавър по …**
* минимален ранг **– V младши**
* минимален професионален опит – **не се изисква**;

**2. Допълнителни умения и квалификации:**

* област на висшето образование (професионална област) **- аграрни науки и ветеринарна медицина, зоонженерство;**
* **компютърна квалификация** - Microsoft Office – Word, MS Excel, PowerPoint, Access, Internet и електронна поща;
* **свидетелство за управление на МПС с минимална категория „В“**

**3. Описание на длъжността:**

* Провеждане на националната и регионална политика за хармонизиране и развитие на агростатистиката в съответствие с българското законодателство и нормативните документи на ЕС, чрез въвеждане на методите, практиките и характеристиките използвани за събиране на статистическа информация; Събиране, обработване, анализ и отчитане в МЗХ на информация в областта на земеделието, необходима за изготвяне на анализи и прогнози при определяне на аграрната политика и вземане на управленски решения; Контрол на подготовката, организацията и реализацията на регионален принцип на включените дейности в Националната програма за статистически изследвания; Събиране, обобщаване, анализиране и подаване на оперативна информация за областта – сектор животновъдство и растениевъдство.

**II. Начин за провеждане на конкурса:**

1. Решаване на тест за познания от професионалната област на длъжността и такива, свързани с устройството и функционирането на ОД „Земеделие“ Търговище
2. Интервю.

**III. Необходими документи за кандидатстване**:

* Заявление за участие в конкурса – по образец /*Приложение № 3 към чл.17, ал.2 на НПКПМДС/*;
* Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено от правото да заема определена длъжност – по образец /*Декларация по чл. 17, ал. 3, т. 1 от НПКПМДС*/;
* Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага\*.
* Копие от документи, удостоверяващи продължителността на професионалния опит (*служебна, трудова, осигурителна книжка и/или официален документ на български език, доказващ извършване на дейност в чужбина*) или придобития ранг като държавен служител (при наличие);
* Копие от документа свидетелство за управление на МПС;
* Декларация – лични данни

*Образци от заявлението за участие в конкурса и от декларацията могат да се получат от деловодството и от интернет страницата*:

*www* [***ODZG\_Targovishte@mzh.government.bg***](mailto:ODZG_Targovishte@mzh.government.bg)*на ОД “Земеделие” Търговище*

**IV. Срок за подаване на документите**: от 05.03.2025 г. до 18.03.2025 г. вкл.

**V. Място за подаване на документите:**

Областна Дирекция „Земеделие” Търговище,

гр. Търговище, ул. „Христо Ботев” № 3, ет. 1

фронт-офис на дирекцията

Подаването на заявлението и приложенията към него се извършва по един от следните начини:

* лично от всеки кандидат, на посочения адрес;
* чрез пълномощник, на посочения адрес.  В случая се изисква да бъде попълнено  пълномощното, намиращо се на последната страница на заявлението за участие в конкурса.

При подаване на документите на хартиен носител на кандидата или на пълномощника се предоставят длъжностна характеристика за конкурсната длъжност и информация за пречките за назначаване на държавна служба, посочени в чл. 7, ал. 2 от Закона за държавния служител.

* по електронен път, на официалната страница на ОД „Земеделие“ Търговище: https://www.mzh.government.bg/odz-targovishte/bg/Obiavi.aspx, като заявлението и декларацията трябва да бъдат подписани от кандидата с електронен подпис.  В този случай длъжностна характеристика и информация относно пречките за назначаване на държавна служба, посочени в чл. 7, ал. 2 от Закона за държавния служител, се изпращат на кандидата по електронен път.

С входящ номер и дата се регистрират само заявленията, към които са представени всички посочени в тях документи.

**VI. Общодостъпно място, на което ще се публикуват списъци или други съобщения във връзка с конкурса:**

на интернет адрес: www.[**ODZG\_Targovishte@mzh.government.bg**](mailto:ODZG_Targovishte@mzh.government.bg)

1. **Минимален размер на основната заплата за длъжността:** 1077 лв\*

*\* При определяне на индивидуалния размер на основната заплата на одобрения за назначаване кандидат се отчитат нивото на заеманата длъжност и изискванията за нейното заемане, квалификацията и професионалния опит на кандидата, съгласно нормативните актове, определящи формирането на възнаграждението и вътрешните правила, прилагани в администрацията.*

*Размерът на индивидуалната основна месечна заплата на спечелилия конкурса кандидат се определя в рамките на минималния и максималния на основната месечна заплата за съответното ниво и степен по приложение № 1 към Наредба за заплатите на служителите в държавната администрация, отчитайки квалификацията, професионалния опит на кандидата и достигнатите нива на заплащане за съответната длъжност в структурното звено, в което е ситуирана, в рамките на разходите за персонал по бюджета на Областна дирекция „Земеделие“ Търговище и при спазване на нормативните изисквания.*

1. **Допълнителна информация**

Съгласно чл. 14, ал. 4 от НПКПМДСл българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура.